b'\n_START_ARTICLE_\nVinorodni okoli\xc5\xa1 Maribor\n_START_PARAGRAPH_\nVinorodni okoli\xc5\xa1 Maribor (1830 ha) se nahaja na zahodnem obrobju 9813 hektarov obsegajo\xc4\x8de slovenske vinorodne de\xc5\xbeele Podravje. Deli se na dva velja podokoli\xc5\xa1a, ki ju razmejuje reka Drava: severno od reke se razprostirata Kozjak in Slovenske gorice, ju\xc5\xbena obmo\xc4\x8dja pa potekajo od Slovenskih Konjic, Slovenske Bistrice, Ru\xc5\xa1, Peker in Limbu\xc5\xa1a, do obronkov Pohorja. Celotni vinorodni okoli\xc5\xa1 je geografsko raznolik, zato v njem pridelujejo \xc5\xa1tevilne vinske sorte. V Mariborskem okoli\xc5\xa1u so pridelana \xc5\xa1tevilna vrhunska bela vina, med zvrstmi pa sta najbolj poznana ritoznoj\xc4\x8dan in maribor\xc4\x8dan (imena po krajih Ritoznoj in Maribor). Na mariborskem Lentu raste najstarej\xc5\xa1a trta na svetu (440 let), \xc5\xbeametna \xc4\x8drnina.'